VEGA præsenterer  
**Kom til årets vildeste hiphopfest med De Danske Hyrder**  
*De Danske Hyrder afsluttede 2016 med at levere et vanvittigt, energisk show i et totalt udsolgt Lille VEGA. Den 23. marts bliver datoen, hvor de igen kaster deres svedige beats og skarpe lyrik ud i salen.*

Den 3. november udkommer De Danske Hyrders nye single ”Dum” og i 2018 lander der et nyt album. For at varme op hertil, har de allerede udgivet to ørehængende sensommer-singler i form af ”Morgensol” samt ”Din Dame”, der handler om at være sammen med hinandens damer på kryds og tværs.

Bandets seneste show i VEGA var magisk! Så magisk at den blev stemt ind som ”Årets Koncert”. I marts udgav De Danske Hyrder deres tredje studiealbum *DDH*, som er blevet streamet mere end fem millioner gange. De er gået guld med den potente single ”Med Mine Drenge” og i løbet af sommeren har de over spillet et utal af festivaler i Danmark, hvor de har trukket et hav af publikummer samt modtaget et utal af roser for deres energiske, indlevende sceneshow.

Bag det udsædvanlige navn, banker syv unikke og passionerede hjerter for dansksproget rap og god gammeldags historiefortælling. Igennem de tidlige ungdomsår fungerede deres hjemmestudie som base for diverse for-fester for de nærmeste venner. Her blev der drukket øl, fortalt røverhistorier, jammet, rappet, sunget og indspillet og pludselig lå deres debutalbum *Jeg Fuld Hele Tiden Og Jeg Er Pisse Ligeglad Du* klar i 2013.

Omdrejningspunktet i teksterne er livet som unge mænd. Det er tekster om vennerne, festerne, branderterne og ikke mindst oplevelserne. Men på det albummet *DDH* bevægede de sig også ind i en ny fase i livet. De synger bl.a. på nummeret ”Fucket Mig Op”.

*”Engang handlede alt om vodka og stærk absint, nu er det kun min chokolade der er på 70%”*

De Danske Hyrder kan snart fejret fire års jubilæum i deres musikalske kollektiv og har rundet 20 mio. streams. Bag De Danske Hyrder gemmer sig musikerne T.O., Joseph, Ado, Oli, Bering, Don Luc og Marty. Drengene er fra Albertslund, og Orgi-E (Suspekt) er naturligvis en af de 15.000 dedikerede fans, der følger det fremadstormende rap-kollektiv ganske tæt.

**Fakta om koncerten**De Danske Hyrder (DK)  
Fredag den 23. marts, 2018 kl. 21.00  
Lille VEGA, Enghavevej 40, 1674 København V  
Billetpris 150 kr. + gebyr  
Billetsalget starter den 2. november kl 10.00 via vega.dk og Ticketmaster